
ΑΠΟΦΑΣΕΙ Σ 

Αριθ. οικ. 18586/698 (1) 

Καθορισμός τεχνικών προδιαγραφών του ειδικού εξοπλι¬ 
σμού με τον οποίο καθίσταται δυνατή η χρησιμοποίη¬ 
ση υγραερίου (Ι-ΡΟ) για την κίνηση αυτοκινήτων οχη¬ 
μάτων και όροι και προϋποθέσεις ελέγχου και ασφα¬ 
λούς κυκλοφορίας αυτών". 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Ι.ΤιςδιατάξειςτουάρθρουθτουΝ. 1108/1980 (Α’304) 
όπως, αντικαταστάθηκαν με την παράγραφο α του άρ¬ 
θρου 45 του Ν. 2773/1999 (Α’ 286) "Απελευθέρωση της 
αγοράς ηλεκτρικής ενέργειας - Ρύθμιση θεμάτων ενερ¬ 
γειακής πολιτικής και λοιπές διατάξεις". 

2. Τις διατάξειςτου άρθρου 27του Ν. 2081/92 (Α'70) με 
το οποίο προστέθηκε το άρθρο 29Α του Ν. 1558/85 (Α' 
154) και το οποίο αντικαταστάθηκε μετηνπαρ. 2ατου άρ¬ 
θρου 1 του Ν. 2469/1997 (Α'38). 

3. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 
Σκοπός 

Αντικείμενο της παρούσας είναι ο καθορισμός των τε¬ 
χνικών προδιαγραφών καιτων όρων υπάτους οποίους κα¬ 
θίσταται δυνατή η υγραεριοκίνηση αυτοκινήτων οχημά¬ 
των καθώς επίσης και οι όροι και οι προϋποθέσεις ελέγ¬ 
χου και ασφαλούς κυκλοφορίας των οχημάτων αυτών. 

Άρθρο 2 

Ορισμοί 

Για την εφαρμογή της παρούσας ισχύουν οι ακόλουθοι 
ορισμοί. 

1. Υγραέριο Κάθε προϊόν που συντίθεται βασικά από 
τους ακόλουθους υδρογονάνθρακες: προπάνιο, προπά¬ 
νιο (προπυλένιο), βουτάνιο, ισοβουτάνιο, βουτένιο (βου- 
τιλένιο), ισοβουτυλένιο, αιθάνιο, και τα μίγματα των πα¬ 
ραπάνω ή μερικών από αυτά. 

Το υγραέριο κίνησης πρέπει να πληροί τις σχετικές κρα¬ 
τικές προδιαγραφές όπως αυτές εκάστοτε ισχύουν. 

2. Δεξαμενή καυσίμου (ρεζερβουάρ) Κάθε δεξαμενή 


που χρησιμοποιείται για την αποθήκευση υγραερίου 

(ΙΡ(3). 

Μια δεξαμενή καυσίμου μπορεί να είναι: 
α. ένα πρότυπο κυλινδρικό δοχείο με κυλινδρικό κέλυ- 
φος, δύο κυρτούς πυθμένες, είτε σφαιρικούς είτε ελλει¬ 
πτικούς, και τα απαιτούμενα ανοίγματα, 
β. ένα ειδικό δοχείο: δεξαμενή διαφορετική από το πρό¬ 
τυπο κυλινδρικό δοχείο, όπως ελλειπτικό δοχείο, δακτυ¬ 
λιοειδές δοχείο, στρογγυλό δοχείο, διπλό επικοινωνούν 
δοχείο (ντούο), δίδυμο δοχείο, δοχείο σχήματος τροχού 
(ρεζέρβας) κ.ά. 

3. Τύπος δεξαμενής καυσίμου Δεξαμενές καυσίμου που 
δεν διαφέρουν ως προς τα χαρακτηριστικά όπως προδια¬ 
γράφονται στην προηγούμενη παράγραφο. 

4. Παρελκόμενα προσαρμοζόμενα στη δεξαμενή καυσί¬ 
μου Ο ακόλουθος εξοπλισμός που μπορεί να είναι είτε ξε¬ 
χωριστός είτε συνδυασμένος: 

α. βαλβίδα διακοπής 80% 
β. ενδείκτης στάθμης 

γ. ανακουφιστική βαλβίδα πίεσης (εκτόνωσης) 
δ. βαλβίδα πλήρωσης με βαλβίδα αντεπιστροφής 
ε. τηλεχειριζόμενη βαλβίδα παροχής καυσίμου στον κι¬ 
νητήρα με βαλβίδα υπερροής 
στ. αντλία καυσίμου 
ζ. πολλαπλή βαλβίδα 
η. αεριοστεγές περικάλυμμα 

θ. μονωτικός σωλήνας προστασίας καλωδίων παροχής 
ισχύος 

ι. βαλβίδα αντεπιστροφής 
ια. ανακουφιστική διάταξη πίεσης 
ιβ. βαλβίδα λήψεως με εμβαπτιζόμενο σωλήνα εντός 
της δεξαμενής και με εξαρτήματα κατά της υπερροής, ως 
και με βαλβίδα χειροκίνητης διακοπής της ροής (κρου¬ 
νός) 

5. Βαλβίδα διακοπής 80% Διάταξη, η οποία περιορίζει 
την πλήρωση κατά μέγιστο στο 80% της χωρητικότητας 
της δεξαμενής. 

6. Ενδείκτης στάθμης Διάταξη που επαληθεύει τη στάθ¬ 
μη υγρού στη δεξαμενή. 

7. Ανακουφιστική βαλβίδα πίεσης (βαλβίδα εκτόνωσης) 
Διάταξη περιορισμού της πίεσης που επικρατεί στη δεξα¬ 
μενή. 

8. Ανακουφιστική διάταξη πίεσης Διάταξη, η οποία απο¬ 
σκοπεί στο να προστατεύει τη δεξαμενή από διάρρηξη 

που μπορεί να συμβεί σε περίπτωση πυρκαγιάς, δίνοντας 
διέξοδο στο υγραέριο που περιέχεται σ’ αυτή. 

9. Τηλεχειριζόμενη βαλβίδα παροχής καυσίμου με βαλ¬ 
βίδα υπερροής Διάταξη, η οποία επιτρέπει την αποκατά¬ 
σταση και διακοπή της τροφοδοσίας του εξαεριωτή / ρυθ¬ 
μιστή πίεσης με υγραέριο. Τηλεχειριζόμενη ηλεκτροβαλ¬ 
βίδα παροχής καυσίμου που ελέγχεται από την ηλεκτρική 
μονάδα ελέγχου. Όταν ο κινητήρας του οχήματος δεν λει¬ 
τουργεί, η βαλβίδα είναι κλειστή. Βαλβίδα υπερροής Διά¬ 
ταξη, περιορισμού της ροής του υγραερίου. 

10. Αντλία καυσίμου Διάταξη, που χρησιμοποιείται για 
την εξασφάλιση της τροφοδοσίας του κινητήρα με υγρό 
υγραέριο δια της αυξήσεως της πίεσης της δεξαμενής με 
την πίεση παροχής της αντλίας καυσίμου. 

11. Πολλαπλή βαλβίδα Διάταξη που αποτελείται από το 
σύνολο ή μέρος των παρελκομένων που αναφέρονται στο 
παρόν άρθρο υπό στοιχεία 4, 5, 6,7 9 και 12 (πολυβαλβί- 
δα). 

12. Αεριοστεγές περικάλυμμα Διάταξη για την προστα¬ 
σία των παρελκομένων και τη διοχέτευση τυχόν διαρρο¬ 
ών στο περιβάλλον. 

13. Μονωτικός σωλήνας προστασίας καλωδίων παρο¬ 
χής ισχύος (αντλία καυσίμου / εκκινητήρες / αισθητήρας 
στάθμης καυσίμου). 

14. Βαλβίδα αντεπιστροφής Διάταξη που επιτρέπει τη 
ροή του υγρού υγραερίου προς μια κατεύθυνση και εμπο¬ 
δίζει τη ροή του υγρού υγραερίου προς την αντίθετη κα¬ 
τεύθυνση. 

15. Εξαεριωτήςή υποβιβαστήςπίεσης (πνεύμονας) Διά¬ 
ταξη που προορίζεται να μετατρέπει υγραέριο από υγρή 
σε αέρια κατάσταση. 

16. Ρυθμιστής πίεσης Διάταξη που προορίζεται να μει¬ 
ώνει και να ελέγχει την πίεση του υγραερίου. 

17. Βαλβίδα παροχής και διακοπής Ηλεκτρική διάταξη 
παροχής και διακοπής της ροής του υγραερίου (ηλε¬ 
κτροβαλβίδα) . 

18. Ανακουφιστική βαλβίδα πίεσης σωλήνα αερίου Διά¬ 
ταξη που εμποδίζειτην ανάπτυξη, στους σωλήνες αερίου, 
πίεσης πάνω από προκαθορισμένη τιμή. 

19. Διάταξη έγχυσης αερίου καυσίμου ή εγχυτήρας ή 
μονάδα ανάμιξης αερίου καυσίμου Διάταξη που εξασφα¬ 
λίζει την εισαγωγή του υγρού ή εξαεριωμένου υγραερίου 
στον κινητήρα. 

20. Δοσομετρική μονάδα αερίου καυσίμου Διάταξη που 
μετρά και / ή διανέμει τη ροή αερίου στον κινητήρα και 
μπορεί να είναι είτε συνδυασμένη με τον εγχυτήρα καυσί¬ 
μου είτε ξεχωριστή. 

21. Ηλεκτρονική μονάδα ελέγχου Διάταξη η οποία ελέγ¬ 
χει τη ζήτηση του κινητήρα σε υγραέριο και διακόπτει αυ¬ 
τόματα την ηλεκτρική ισχύ στις βαλβίδες αποκοπής του 
συστήματος υγραερίου στην περίπτωση θραύσης του 
σωλήνα τροφοδοσίας καυσίμου λόγω ατυχήματος, ή λό¬ 
γω απώλειας στροφών (στολλαρίσματος) του κινητήρα. 

22. Αισθητήρας πίεσης ή θερμοκρασίας Διάταξη η 
οποία μετρά πίεση ή θερμοκρασία. 

23. Μονάδα φίλτρου υγραερίου Διάταξη που φιλτράρει 
το υγραέριο. Το φίλτρο μπορεί να είναι ενσωματωμένο σε 
άλλα εξαρτήματα. 

24. Εύκαμπτοι σωλήνες Ελαστικοί σωλήνες για τη μετα¬ 
φορά του υγραερίου, είτε σε υγρή είτε σε εξαεριωμένη 
κατάσταση και σε διάφορες πιέσεις, από ένα σημείο σε 
άλλο. 

25. Μονάδα πλήρωσης Διάταξη που επιτρέπει την πλή¬ 


ρωση της δεξαμενής καυσίμου. Η μονάδα πλήρωσης 
μπορεί να είναι ενσωματωμένη στη βαλβίδα διακοπής 
80% της δεξαμενής καυσίμου, ή να βρίσκεται στην εξωτε¬ 
ρική πλευρά του οχήματος. 

26. Σύζευξη εφεδρείας Σύζευξη στη γραμμή καυσίμου 
μεταξύ της δεξαμενής καυσίμου και του κινητήρα. Αν η 
δεξαμενή καυσίμου ενός οχήματος που κινείται μόνο με 
υγραέριο είναι άδεια, ο κινητήρας μπορεί να λειτουργή¬ 
σει με τη βοήθεια εφεδρικής δεξαμενής καυσίμου (υγρα¬ 
ερίου), η οποία μπορεί να συζευχθεί στη σύζευξη εφε¬ 
δρείας. 

27. Γραμμή καυσίμου Σωλήνας ή αγωγός που συνδέει 
τις διατάξεις έγχυσης καυσίμου. 

Άρθρο 3 

Εγκατάσταση - Λειτουργία συστήματος 
διασκευής υγραερίου 

1. Το σύστημα διασκευής υγραερίου που εγκαθίσταται 
στο όχημα, όπως ορίζεται στο εγχειρίδιο εγκατάστασης, 
πρέπει να λειτουργεί με τρόπο ορθό και ασφαλή στη μέ- 
γιστη πίεση λειτουργίας για την οποία έχει σχεδιαστεί και 
εγκριθεί. 

2. Το σύστημα υγραερίου πρέπει να εγκαθίσταται κατά 
τρόπο που να επιτρέπει την καλύτερη δυνατή προστασία 
από φθορές προκαλούμενες από κινούμενα μέρη του 
οχήματος, σύγκρουση, ξένα σώματα ή λόγω φορτοεκ¬ 
φόρτωσης του οχήματος ή μετακίνησης των φορτίων. 

3. Δεν πρέπει να συνδέονται στο σύστημα υγραεριοκί¬ 
νησης άλλες συσκευές εκτός από εκείνες που είναι από¬ 
λυτα αναγκαίες για την ορθή λειτουργία του κινητήρα του 
οχήματος. 

4. Κανένα επί μέρους στοιχείο του συστήματος δια¬ 
σκευής υγραερίου, συμπεριλαμβανομένων οιωνδήποτε 
προστατευτικών υλικών που αποτελούν τμήμα τέτοιων 
στοιχείων, δεν πρέπει να προεξέχει από το περίγραμμα 
του οχήματος, με εξαίρεση τη μονάδα πλήρωσης αν αυτή 
δεν προεξέχει περισσότερο από 10 πιπι πέρα από το ση¬ 
μείο προσάρτησής της. 

5. Κανένα επί μέρους στοιχείο του συστήματος υγραε¬ 
ριοκίνησης δεν πρέπει να βρίσκεται σε απόσταση μικρό¬ 
τερη των 100 πιπι από την εξάτμιση ή άλλη παρόμοια πη¬ 
γή θερμότητας, παρά μόνον αν το στοιχείο αυτό είναι 
επαρκώς θερμομονωμένο. Στην περίπτωση αυτή, η από¬ 
σταση μπορεί να μειωθεί μέχρι τα 50 πιπι. 

Άρθρο 4 

Εξοπλισμός συστήματος διασκευής υγραερίου 
1. Ένα σύστημα υγραεριοκίνησης πρέπει να περιλαμ¬ 
βάνει υποχρεωτικά τα ακόλουθα στοιχεία: 
α. Δεξαμενή ή δεξαμενές καυσίμου 
β. Βαλβίδα διακοπής 80% του περιοριστή στάθμης πλή¬ 
ρωσης 

γ. Ενδείκτη στάθμης 

δ. Ανακουφιστική βαλβίδα πίεσης (εκτόνωσης) 
ε. Χειροκίνητη βαλβίδα ή κρουνό 
στ. Βαλβίδα υπερροής 

ζ. Τηλεχειριζόμενη βαλβίδα διακοπής υγραερίου πλη¬ 
σίον ή επί του ρυθμιστή πίεσης, 
η. Μονάδα πλήρωσης με βαλβίδα αντεπιστροφής 
θ. Ρυθμιστή πίεσης και εξαεριωτής, που μπορεί να είναι 
συνδυασμένα σε μια μονάδα 
ι. Άκαμπτους και / ή ελαστικούς σωλήνες 
ια.Συνδέσεις μεταφοράς αερίου μεταξύ των στοιχείων 

του συστήματος υγραερίου 
ιβ. Διάταξη έγχυσης αερίου ή μονάδα ανάμιξης αερίου 
ιγ. Ηλεκτρονικός ή ηλεκτρικός διακόπτης επιλογής καυ¬ 
σίμου με μονάδα ασφαλείας 
ιδ. Αεριοστεγές περικάλυμμα που καλύπτει τα παρελ¬ 
κόμενα που προσαρμόζονται στη δεξαμενή καυσίμου 

2. Το σύστημα μπορεί επίσης να περιλαμβάνει τα ακό¬ 
λουθα στοιχεία: 
α. Βαλβίδα ελέγχου 
β. Ρυθμιστή ροής αερίου 
γ. Μονάδα φίλτρου υγραερίου 
δ. Αισθητήρα (βαλβίδα) πίεσης ή / και θερμοκρασίας 
ε. Αντλία καυσίμου υγραερίου 

στ. Μονωτικό σωλήνα προστασίας καλωδίων παροχής 
ισχύος για τη δεξαμενή (εκκινητές / αντλία καυσίμου) 
ζ. Ηλεκτρονική μονάδα ελέγχου 
η. Βαλβίδα αντεπιστροφής (στην περίπτωση γραμμής 
επιστροφής καυσίμου στο σύστημα έγχυσης) 
θ. Τηλεχειριζόμενη αυτόματη βαλβίδα διακοπής υγραε¬ 
ρίου με βαλβίδα υπερροής. 

Άρθρο 5 

Εγκατάσταση δεξαμενής υγραερίου 

1. Κάθε δεξαμενή καυσίμου πρέπει να είναι σταθερά 
εγκατεστημένη στο όχημα και να μην εγκαθίσταται στον 
χώρο του κινητήρα ούτε στον εμπρόσθιο χώρο του οχή¬ 
ματος (στην περίπτωση ύπαρξης τέτοιου χώρου, όπως 
χώρου αποσκευών στο μέρος αυτό). 

2. Κάθε δεξαμενή καυσίμου πρέπει να εγκαθίσταται 
έτσι, ώστε να μην υπάρχει επαφή μετάλλου με μέταλλο, 
έκτος από τα μόνιμα σημεία στερέωσης της δεξαμενής. 

3. Κάθε δεξαμενή καυσίμου πρέπει να έχει μόνιμα ση¬ 
μεία στερέωσης για να την ασφαλίζουν πάνω στο όχημα ή 
να στερεώνεται στο όχημα με ειδικό πλαίσιο και ειδικούς 
αναρτήρες (ιμάντες). 

4. Όταν το όχημα είναι υπό συνθήκη πλήρους φορτίου, 
η δεξαμενή καυσίμου πρέπει να απέχει από την επιφάνεια 
του εδάφους τουλάχιστον 200 πιπι. Η απόσταση αυτή δεν 
είναι αναγκαία αν η δεξαμενή προστατεύεται επαρκώς 
στο εμπρόσθιο μέρος και πλευρικά και κανένα μέρος της 
δεξαμενής δεν βρίσκεται χαμηλότερα από την προστα¬ 
τευτική αυτή κατασκευή. 

5. Αν συνδέονται περισσότερες από μία δεξαμενές 
υγραερίου σε ένα σωλήνα παροχής, οι συνδέσεις πρέπει 
να γίνονται εκτός του χώρου επιβατών του οχήματος. 

6. Αν η δεξαμενή καυσίμου στερεώνεται στο όχημα με 
πλαίσιο στήριξης και ιμάντες, τότε αυτή πρέπει να στερε¬ 
ώνεται στο πλαίσιο στήριξης με δύο τουλάχιστον ιμάντες. 

7. Αν οι ιμάντες της δεξαμενής καυσίμου φέρουν επίσης 
το βάρος της δεξαμενής, πρέπει να παρέχονται τρεις του¬ 
λάχιστον τέτοιοι ιμάντες, πάχους τουλάχιστον 3 χιλιο¬ 
στών ο καθένας. 

8. Οι ιμάντες της δεξαμενής πρέπει να εξασφαλίζουν ότι 
η δεξαμενή καυσίμου δεν θα ολισθαίνει, δεν θα περιστρέ¬ 
φεται ούτε θα εκτοπίζεται. 

9. Πρέπει να παρεμβάλλεται προστατευτικό υλικό όπως 
τσόχα, δέρμα ή πλαστικό μεταξύ της δεξαμενής καυσί¬ 
μου και των ιμάντων, του ειδικού πλαισίου στερέωσης και 
των σημείων όπου εδράζεται το σώμα της δεξαμενής. 

10. Η τηλεχειριζόμενη αυτόματη βαλβίδα με βαλβίδα 
υπερροής πρέπει να εγκαθίσταται απ’ ευθείας πάνω στη 
δεξαμενή καυσίμου, ή στο σώμα πολλαπλής βαλβίδας. 

11. Η τηλεχειριζόμενη αυτόματη βαλβίδα με βαλβίδα 


υπερροής πρέπει να ελέγχεται ώστε να κλείνει αυτόματα 
όταν διακόπτεται η λειτουργία του κινητήρα, άσχετα από 
τη θέση του διακόπτη εκκίνησης και να παραμένει κλειστή 
όσο χρόνο ο κινητήρας δεν λειτουργεί. 

12. Εφόσον υπάρχει γραμμή επιστροφής υγραερίου, 
πρέπει να είναι εξοπλισμένη με βαλβίδα αντεπιστροφής 
πάνω στη δεξαμενή. 

13. Η ανακουφιστική βαλβίδα πίεσης πρέπει να εγκαθί¬ 
σταται κατά τέτοιο τρόπο, ώστε να συνδέεται στο χώρο 
ατμών της δεξαμενής και να εκφορτώνεται στο περιβάλ¬ 
λον. Η ανακουφιστική βαλβίδα μπορεί να εκφορτώνεται 
μέσα στο αεροστεγές περικάλυμμα αν το περικάλυμμα 
αυτό πληροί τις απαιτήσεις της παραγράφου 16. 

14. Ο αυτόματος περιοριστής της στάθμης πλήρωσης 
πρέπει να είναι κατάλληλος για τη δεξαμενή στην οποία 
προσαρμόζεται και να εγκαθίσταται στην κατάλληλη θέ¬ 
ση για να εξασφαλίζει ότι η δεξαμενή δεν μπορεί να πλη¬ 
ρωθεί (με υγρή φάση υγραερίου) περισσότερο από το 
80% του ολικού όγκου της. 

15. Ο ενδείκτης στάθμης πρέπει να είναι κατάλληλος 
για τη δεξαμενή στην οποία προσαρμόζεται και να εγκα¬ 
θίσταται στην κατάλληλη θέση. 

16. Πρέπει να τοποθετείται στη δεξαμενή, πάνω από τα 
παρελκόμενά της, αεριοστεγές περικάλυμμα το οποίο να 
πληροί τις απαιτήσεις των παραγράφων 17 ως 19 εκτός 
αν η δεξαμενή εγκαθίσταται στο εξωτερικό του οχήματος 
και τα εξαρτήματα που προσαρμόζονται σ’ αυτή προστα¬ 
τεύονται από τη σκόνη και το νερό. 

17. Το αεροστεγές περικάλυμμα πρέπει να έχει τουλά¬ 
χιστον μια σύνδεση με την ατμόσφαιρα, όπου απαιτείται, 
μέσω ελαστικού σωλήνα σύνδεσης ανθεκτικού στο υγρα¬ 
έριο. 

18. Η συνδεδεμένη με το άνοιγμα αερισμού του αερο¬ 
στεγούς περικαλύμματος σωλήνωση πρέπει να βλέπει 
προς τα κάτω στο σημείο εξόδου από το όχημα και εφό¬ 
σον η κατασκευή του οχήματος παρέχει την σχετική δυ¬ 
νατότητα να αποφεύγεται η εκφόρτωση προς τους θο¬ 
λούς των τροχών. Δεν πρέπει όμως να σκοπεύει σε πηγές 
θερμότητας όπως ο σωλήνας εξαγωγής καυσαερίων. 

19. Η ελάχιστη διατομή εξόδου του αεριοστεγούς περι¬ 
καλύμματος, αυτοτελώς ή αθροιστικά, πρέπει να είναι 
τουλάχιστον 500πιπι2. 

20. Το αεριοστεγές περικάλυμμα πάνω από τα παρελ¬ 
κόμενα της δεξαμενής και οι ελαστικοί σωλήνες σύνδε¬ 
σης πρέπει να είναι αεριοστεγή σε πίεση 10 κΡα. Όταν 
υποβάλλονται στην πίεση δοκιιμής, δεν πρέπει να παρου¬ 
σιάζουν μόνιμη παραμόρφωση. 

21.0 ελαστικός σωλήνας σύνδεσης πρέπει να στερεώ¬ 
νεται στο αεροστεγές περικάλυμμα και τον οδηγό διόδου 
με σφιγκτήρες ή άλλα μέσα, έτσι ώστε να εξασφαλίζεται 
η δημιουργία αεροστεγούς ένωσης. 

22. Οι άκαμπτες γραμμές καυσίμου πρέπει να κατα¬ 
σκευάζονται από χάλυβα ή χαλκό και ναπληρούντις απαι¬ 
τήσεις του κανονισμού αρ.67. Αν χρησιμοποιείται χαλκός, 
ο αγωγός πρέπει να προστατεύεται με ελαστικό ή πλαστι¬ 
κό μανδύα. Η εξωτερική διάμετρος του αγωγού δεν πρέ¬ 
πει να ξεπερνά τα 12 πιπι (χιλιοστά) και το πάχος τοιχώ¬ 
ματος πρέπει να είναι τουλάχιστον 0,8 πιπι (χιλιοστά). Η 
γραμμή καυσίμου μπορεί να κατασκευάζεται από πλαστι¬ 
κό ή ελαστικό υλικό. Η άκαμπτη γραμμή καυσίμου μπορεί 
να αντικατασταθεί από εύκαμπτη γραμμή καυσίμου ή 
ελαστικό σωλήνα. Άκαμπτες γραμμές καυσίμου, πρέπει 
να στερεώνονται κατά τέτοιο τρόπο ώστε να μην υπόκει- 

νται σε δονήσεις ή καταπονήσεις. Οι εύκαμπτες γραμμές 
καυσίμου ή ελαστικοί σωλήνες και οι μη μεταλλικές άκα¬ 
μπτες γραμμές καυσίμου πρέπει να στερεώνονται κατά 
τέτοιο τρόπο ώστε να μην υπόκεινται σε καταπονήσεις και 
να είναι προστατευμένες από προσκρούσεις. Η άκαμπτη 
ή εύκαμπτη γραμμή καυσίμου πρέπει να είναι εφοδιασμέ¬ 
νη στο σημείο στερέωσης με προστατευτικό υλικό, αν ο 
σωλήνας δεν προστατεύεται. Οι άκαμπτες ή εύκαμπτες 
γραμμές καυσίμου δεν πρέπει να βρίσκονται σε σημεία 
στα οποία εφαρμόζεται ο γρύλος ανύψωσης του οχήμα¬ 
τος. Σε περάσματα, οι άκαμπτες ή εύκαμπτες γραμμές 
καυσίμου, είτε είναι εφοδιασμένες είτε όχι με προστατευ¬ 
τικό μανδύα, πρέπει να περιβάλλονται από προστατευτι¬ 
κό υλικό. 

23. Στις συνδέσεις αέριας φάσης μεταξύ των διαφόρων 
στοιχείων του συστήματος υγραερίου δεν επιτρέπονται 
ενώσεις με κασσιτεροκόλληση ή οξυγονοκόλληση ως επί¬ 
σης και με συμπίεση. Χαλύβδινοι αγωγοί πρέπει να ενώ¬ 
νονται μόνο με συνδέσμους από χάλυβα. Χάλκινοι αγωγοί 
πρέπει να ενώνονται μόνο με συνδέσμους από υλικό αν¬ 
θεκτικό σε διάβρωση. Τα συγκροτήματα διανομής πρέπει 
να κατασκευάζονται από υλικά που αντέχουν σε διάβρω¬ 
ση. Οι άκαμπτες γραμμές καυσίμου πρέπει να συνδέονται 
με κατάλληλες ενώσεις, π.χ. διμερείς ενώσεις με συμπίε¬ 
ση σε χαλύβδινους σωλήνες και ενώσεις με διαμορφωμέ¬ 
να άκρα ελλειψοειδούς μορφής και στις δύο πλευρές ή 
δύο φλάντζες σε χάλκινους σωλήνες. Ο αριθμός των ενώ¬ 
σεων πρέπει να περιορίζεται στο ελάχιστο. Οι ενώσεις 
πρέπει να γίνονται σε θέσεις όπου είναι δυνατή η πρό¬ 
σβαση για επιθεώρηση. Σε χώρο επιβατών ή κλειστό χώ¬ 
ρο αποσκευών οι σωλήνες αερίου δεν πρέπει να έχουν με¬ 
γαλύτερο μήκος από εκείνο που λογικά απαιτείται. Δεν 
πρέπει να υπάρχουν συνδέσεις που μεταφέρουν αέριο 
στο χώρο επιβατών ή τον κλειστό χώρο αποσκευών με 
εξαίρεση: 

α. τις συνδέσεις στο αεροστεγές περικάλυμμα και 
β. τη σύνδεση μεταξύ του σωλήνα αερίου και της μονά¬ 
δας πλήρωσης αν η σύνδεση αυτή είναι εφοδιασμένη με 
μανδύα ο οποίος είναι ανθεκτικός στο υγραέριο και οποι¬ 
αδήποτε διαρροή αερίου διοχετεύεται απ’ ευθείας στην 
ατμόσφαιρα. 

24. Η τηλεχειριζόμενη αυτόματη βαλβίδα πρέπει να 
εγκαθίσταται έτσι, ώστε η παροχή καυσίμου να διακόπτε¬ 
ται όταν ο κινητήρας τίθεται εκτός λειτουργίας ή, αν το 
όχημα είναι εξοπλισμένο και με άλλο σύστημα καυσίμου, 
όταν έχει επιλεγείτο άλλο καύσιμο. 

25. Η μονάδα πλήρωσης πρέπει να είναι κατάλληλα το¬ 
ποθετημένη σε θέση προσιτή και εύχρηστη κατά τη διάρ¬ 
κεια της πλήρωσης. Η μονάδα πλήρωσης πρέπει να προ¬ 
στατεύεται από σκόνη και νερό. Όταν η δεξαμενή υγραε¬ 
ρίου είναι εγκατεστημένη στο χώρο επιβατών ή σε χώρο 
που επικοινωνεί μ’ αυτόν, η μονάδα πλήρωσης πρέπει να 
βρίσκεται στο εξωτερικό του οχήματος. 

26. Τα ηλεκτρικά στοιχεία του συστήματος υγραερίου 
πρέπει να προστατεύονται έναντι υπερφορτίσεων και να 
παρέχεται μία τουλάχιστον ξεχωριστή ασφάλεια στο κα¬ 
λώδιο τροφοδοσίας. 

27. Η ασφάλεια πρέπει να τοποθετείται σε θέση απ’ 
όπου μπορεί να είναι προσιτή χωρίς τη χρήση εργαλείων. 

28. Σωλήνας που μεταφέρει υγραέριο δεν πρέπει να 
χρησιμοποιείται ως ηλεκτρικός αγωγός. 

29. Τα ηλεκτρικά καλώδια πρέπει να είναι επαρκώς προ- 
στατευμένα έναντι ζημιάς. 


30. Οχήματα με περισσότερα από ένα συστήματα καυ¬ 
σίμου πρέπει να έχουν σύστημα επιλογής καυσίμου που 
να εξασφαλίζει ότι ανά πάσα στιγμή παρέχεται στον κινη¬ 
τήρα ένα μόνο είδος καυσίμου. 

31. Οι ηλεκτρικές συνδέσεις και τα ηλεκτρικά μέρη που 
βρίσκονται στο εσωτερικό του αεροστεγούς περικαλύμ¬ 
ματος πρέπει να συνδέονται έτσι, ώστε να μη δημιουρ- 
γούνται σπινθήρες. 

32. Όλα τα ηλεκτρικά στοιχεία που εγκαθίστανται σε 
τμήμα του συστήματος υγραερίου στο οποίο η πίεση 
υπερβαίνει τα 20 κΡα, πρέπει να συνδέονται στη γείωση 
του οχήματος με ξεχωριστό αγωγό. 

Άρθρο 6 

Ειδικές διατάξεις 

1. Η δεξαμενή (-ές) υγραερίου αντικαθίσταται υποχρε¬ 
ωτικά μετά την πάροδο δεκαετίας από την ημερομηνία 
της κατασκευής της, απαγορευμένης ρητά της επανα- 
χρησιμοποίησής της. 

2. Κάθε εξάρτημα της συσκευής υγραερίου συνδέεται 
κατά τέτοιο τρόπο ώστε αυτό να μην πιέζει άλλα εξαρτή¬ 
ματα και μέρη. 

3. Οι σωληνώσεις προστατεύονται από τη θερμότητα του 
συστήματος εξαγωγής καυσαερίων του οχήματος είτε με 
την τήρηση κατάλληλης μεταξύ τους απόστασης, είτε με 
κατάλληλη και ικανοποιητική προστατευτική κάλυψη. 

4. Ελαστικά παρεμβάσματα και ελαστικοί σωλήνες υψη¬ 
λής πίεσης πρέπει να είναι τελείως ανθεκτικά. 

5. Οξείες γωνίες σε σωληνώσεις, μεταλλικές ή ελαστι¬ 
κές αποφεύγονται. Κάθε καμπύλη διατηρεί την αρχική 
διατομή και το σχήμα. 

6. Η δεξαμενή (-ές) υγραερίου μπορούν να τοποθετού¬ 
νται είτε εξωτερικά είτε εσωτερικά στο όχημα, αρκεί να 
μην βρίσκονται στο εμπρόσθιο τμήμα του ή στο χώρο του 
κινητήρα. Οι δεξαμενές που είναι τοποθετημένες εξωτε¬ 
ρικά μπορούν να βρίσκονται: 

α. κάτω από το δάπεδο του αμαξώματος συνδεδεμένες 
μετοπλαίσιο, αρκεί να μηνπροεξέχουντου πλευρικού πε¬ 
ριγράμματος του οχήματος και να τηρείται η οριζόμενη 
με την παρούσα απόσταση από το έδαφος, 

β. επάνω στο αμάξωμα ή την στέγη του οχήματος, αρ¬ 
κεί να μηνπροεξέχουντου πλευρικού περιγράμματος του 
οχήματος και να είναι προστατευμένες από τις ακτίνες 
του ήλιου. 

7. Η ηλεκτροβαλβίδα υγραερίου τοποθετείται και στε¬ 
ρεώνεται καλά στον χώρο του κινητήρα και όσο γίνεται 
μακράν του προσθίου τμήματος του οχήματος, ώστε να 
μειώνεται το ενδεχόμενο θραύσης της σε περιπτώσεις 
πρόσκρουσης αυτού. 

8. Κατά την διάρκεια της σύνδεσης και αποσύνδεσης 
του αγωγού πλήρωσης της δεξαμενής του οχήματος με 
υγραέριο, ως και κατά την διάρκεια της πλήρωσης αυτής 
ο κινητήρας του οχήματος που εφοδιάζεται με υγραέριο 
δεν πρέπει να λειτουργεί. 

9. Το κύκλωμα τροφοδοσίας με υγραέριο ουδέποτε 
αποσυναρμολογείται από τους σωλήνες οι οποίοι είναι 
μερικώς ή ολικώς πλήρεις υγραερίου. Το υγραέριο που 
είναι μέσα στο κύκλωμα των σωλήνων καταναλίσκεται δια 
της λειτουργίας του κινητήρα, αφού προηγουμένως απο¬ 
μονωθεί η δεξαμενή του υγραερίου από το όλο κύκλωμα 
τροφοδοσίας. 

Άρθρο 7 

Έλεγχος και ταξινόμηση διασκευασμένου οχήματος με 
την εγκατάσταση συστήματος υγραεριοκίνησης 

1. Μετά την εγκατάσταση σε όχημα συστήματος υγρα¬ 
εριοκίνησης, δηλαδή των συσκευών καιτων εξαρτημάτων 
που του προσδίδουν την ικανότητα να χρησιμοποιεί για 
την κίνησή του και υγραέριο, η διασκευή εγκρίνεται από 
ΚΤΕΟ της Ν. Αυτοδιοίκησης. Η άδεια κυκλοφορίας συ¬ 
μπληρώνεται από την αρμόδια Υπηρεσία Μεταφορών και 
Επικοινωνιών, με την αναγραφή ότι χρησιμοποιούμενο 
καύσιμο είναι και το υγραέριο. 

2. Για την έγκριση της διασκευής το όχημα προσκομίζε¬ 
ται από τον κάτοχό του ή εξουσιοδοτημένο από αυτόν εκ¬ 
πρόσωπό του στο ΚΤΕΟ για την διενέργεια ειδικού τεχνι¬ 
κού ελέγχου. 

Σκοπός του κατά τα ανωτέρω ειδικού ελέγχου από τα 
ΚΤΕΟ είναι να διαπιστωθεί αν η γενόμενη διασκευή πλη¬ 
ροί τους όρους της παρούσας απόφασης. Προς τούτο 
διενεργούνται οι αναφερόμενοι στην παρ. 4 του παρό¬ 
ντος άρθρου έλεγχοι. 

Προϋπόθεση για τη διενέργεια του ελέγχου αυτού είναι 
η υποβολή στο ΚΤΕΟ: 

α) υπεύθυνης δήλωσης σύμφωνα με τις διατάξεις του 
άρθρου 8 του Ν. 1599/1986 του διενεργήσαντος τη δια¬ 
σκευή του οχήματος υπευθύνου τεχνικού σύμφωνα με το 
κείμενο του Παραρτήματος 1 της παρούσας. 

β) του προβλεπομένου από την παρ. 8α του άρθρου 2 
του Ν. 1350/83 παράβολου όπως συμπληρώθηκε με το 
άρθρο 37 του Ν.1959/91 και προσαρμόστηκε με την 
υπουργική απόφαση Φ23/60400/1352/97 (Β'358) των 
Υπουργών Οικονομικών και Μεταφορών και Επικοινω¬ 
νιών. 

3. Μετά τη διενέργεια του ελέγχου από το ΚΤΕΟ καιεφ’ 
όσον διαπιστωθεί ότι πληρούνται οι προϋποθέσεις του 
παρόντος άρθρου, συντάσσεται σχετικό πρακτικό το 
οποίο αποστέλλεται υπηρεσιακά μαζί με την υπεύθυνη 
δήλωση του αδειούχου εγκαταστάτη της προηγουμένης 
παραγράφου, τα δικαιολογητικά της παραγράφου 2 και 
το πρωτότυπο Δ.Τ.Ε της παραγράφου 4 της παρούσας 
στην αρμόδια Υπηρεσία Μεταφορών και Επικοινωνιών 
προκειμένου να συμπληρωθεί η άδεια κυκλοφορίας ώστε 
να αναφέρεται ως χρησιμοποιούμενο καύσιμο και το 
υγραέριο. 

4. Κατά τον ειδικό τεχνικό έλεγχο διασκευασμένου οχή¬ 
ματος με την εγκατάσταση συστήματος υγραεριοκίνη¬ 
σης διενεργούνται από το ΚΤΕΟ οι ακόλουθοι έλεγχοι. 

α. Ελέγχεται αν τα εξαρτήματα που αναφέρονται στην 
παρ. 1 του άρθρου 4 είναι εγκαταστημένα και τα εξαρτή¬ 
ματα που αναφέρονται στηνπαρ. 1 του άρθρου 8 είναι κοι¬ 
νοποιημένα. 

β. Διενεργούνται οπτικοί έλεγχοι για τα στοιχεία της 
εγκατάστασης που αναφέρονται στις παραγράφους. 
1,2,3,4,5, 6, 7, 8, 9,10,11, 13, 16, 17,18, 19,21,22,23,25 
του άρθρου 5 της παρούσας απόφασης 

γ. Διενεργούνται οπτικοί έλεγχοι για τα στοιχεία της 
εγκατάστασης που αναφέρονται στις παραγράφους 1,2, 
3,4, 5,6, 7 του άρθρου 6 της παρούσας απόφασης 

δ. Διενεργείται τεχνικός έλεγχος και έλεγχος καυσαε¬ 
ρίων του οχήματος σύμφωνα με τις ισχύουσες διατάξεις 
και εκδίδεται Δ.Τ.Ε. Τα αποτελέσματα του ελέγχου καυ¬ 
σαερίων αναγράφονται στο πρακτικό που συντάσσεται 
στο ΚΤΕΟ. 


Άρθρο 8 

Έγκριση εξοπλισμού υγραερίου 

1. Όλα τα εξαρτήματα του συστήματος υγραερίου του 
άρθρου2τηςπαρούσηςμετουςαριθμούς2,11,12,15,17 
και 25 πρέπει να φέρουν σήματα αναγνώρισης, εκτός από 
την αντλία καυσίμου όταν είναι εγκατεστημένη μέσα στη 
δεξαμενή. Στην περίπτωση αυτή, το σήμα αναγνώρισης 
της αντλίας καυσίμου πρέπει να αναφέρεται στην ανα¬ 
γνωριστική πινακίδα της δεξαμενής. 

2. Εάν δεν φέρουν τη σήμανση ΟΕ τότε η έγκριση χρή¬ 
σης των εξαρτημάτων του αρμόδιου κρατικού φορέα της 
χώρας κατασκευής ή προέλευσης πρέπει να προκύπτει 
από τα σήματα αναγνώρισης εφόσον πρόκειται για ευρω¬ 
παϊκές χώρες που έχουν επικυρώσει την Συμφωνία υιοθέ¬ 
τησης ομοιόμορφων συνθηκών έγκρισης και αμοιβαίας 
αναγνώρισης έγκρισης εξοπλισμού και ανταλλακτικών 
μηχανοκίνητων οχημάτων της Οικονομικής Επιτροπής 
για την Ευρώπη του Οργανισμού Ηνωμένων Εθνών και 
τον κανονισμό αρ. 67. 

3. Κάθε δεξαμενή καυσίμου πρέπει να φέρει πινακίδα 
σήμανσης συγκολλημένη σ’ αυτήν, μετά ακόλουθα στοι¬ 
χεία που θα είναι ευανάγνωστα και ανεξίτηλα: 

α. χωρητικότητα σε λίτρα, 
β. τη σήμανση "Ι_ΡΟ", 
γ. πίεση δοκιμής σε ατμόσφαιρες (03Γ) 
δ. έτος και μήνα κατασκευής (π.χ. 99/01), 
ε. σήμα έγκρισης σύμφωνα με τα αμέσως κατωτέρω 
υπό στοιχείο 4, ή σήμανση "ΟΕ 11 σύμφωνα με την οδηγία 
97/23/ΕΟΚτου Ευρωπαϊκού Κοινοβουλίου και Συμβουλί¬ 
ου σχετικά με τον εξοπλισμό υπό πίεση, 
στ. τη σήμανση "ΡΨΜΡ ΙΝδΙϋΕ" ("ΑΝΤΛΙΑ ΕΝΤΟΣ") και 
μια σήμανση αναγνωριστική της αντλίας, όταν πρόκειται 
για αντλία τοποθετημένη στο εσωτερικό της δεξαμενής 
καυσίμου. 

4. Σε κάθε τύπο εγκεκριμένου εξοπλισμού φέρεται εγ¬ 
χάρακτος ή επί συγκολλημένης πινακίδας ένας αριθμός 
έγκρισης. Τα δύο πρώτα ψηφία του (σήμερα 00 για τον κα¬ 
νονισμό αρ.67 στην αρχική του μορφή) δείχνουν τη σειρά 
τροποποιήσεων που ενσωματώνουν τις πιο πρόσφατες 
κύριες τεχνικές τροποποιήσεις που έχουν επέλθει στον 
κανονισμό κατά το χρόνο έκδοσης της έγκρισης. 

Επίσης σε κάθε στοιχείο, εκ των ως άνω, του εξοπλι¬ 
σμού, συμμορφούμενο με εγκριθέντα τύπο σύμφωνα με 
τον κανονισμό 67, πέραν της εμπορικής ονομασίας ή του 
εμπορικού σήματος του κατασκευαστή πρέπει να υφί- 
σταται ευδιάκριτα, διεθνές σήμα αναγνώρισης αποτε¬ 
λούμε νο: 

α. από το γράμμα "Ε", ακολουθούμενο από το διακριτι¬ 
κό αριθμό της χώρας που εξέδωσε την έγκριση ως το ΠΑ¬ 
ΡΑΡΤΗΜΑ 4Α 

β. τον αριθμό του κανονισμού 67 ακολουθούμενο από 
το "Β", και τον αριθμό έγκρισης. Ο αριθμός αυτός έγκρι¬ 
σης αποτελείται από τον αριθμό έγκρισης τύπου του 
εξαρτήματος, μπροστά από τον οποίο υπάρχουν δύο ψη¬ 
φία που χαρακτηρίζουν τη σειρά των πιο πρόσφατων τρο- 
ποποιήσεωντου κανονισμού αρ. 67, ως στο ΠΑΡΑΡΤΗΜΑ 
4Β. 

γ. Το σήμα έγκρισης πρέπει να είναι ευανάγνωστο και 
ανεξάλειπτο. 

5. Σε κάθε περίπτωση οι ενδιαφερόμενοι αντιπρόσωποι 
ή εισαγωγείς ή εγκαταστάτες των συσκευών και εξαρτη- 




4692 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


μάτων που προορίζονται για υγραεριοκίνηση οχημάτων 
υποχρεούνται να υποβάλλουν στην αρμόδια Δ/νση Τε¬ 
χνολογίας Οχημάτωντου ΥπΜΕ, εγκρίσεις καταλληλότη¬ 
τας για τις εν λόγω συσκευές και εξαρτήματα από κρατι¬ 
κό φορέα της χώρας κατασκευής ή προέλευσης αυτών ή 
κράτους - μέλους της Ευρωπαϊκής Ένωσης ή τον κοινο¬ 
ποιημένο φορέα αναγνώρισής του. Οι εγκρίσεις αυτές, 
προερχόμενες από το εξωτερικό, πρέπει να είναι θεωρη¬ 
μένες από την οικεία ελληνική προξενική αρχή. Οι ίδιες 
εγκρίσεις αυτές συνοδεύονται και με υπεύθυνη δήλωση 
σύμφωνα με τις διατάξεις του άρθρου 8 του Ν. 1599/86, 
του αντιπροσώπου ή εισαγωγέα ή εγκαταστάτη, με το κεί¬ 
μενο του ΠΑΡΑΡΤΗΜΑΤΟΣ 3. 

Η Δ/νση Τεχνολογίας κοινοποιεί σ’ όλες τις Δ/νσεις Με¬ 
ταφορών και ΚΤΕΟτων Νομαρχιακών Αυτοδιοικήσεων τα 
δελτία κοινοποίησης των εγκρίσεων των συσκευών και 
εξαρτημάτων που προορίζονται για υγραεριοκίνηση οχη¬ 
μάτων που εκδίδει. 

Άρθρο 9 

Περιοδικός τεχνικός έλεγχος υγραεριοκίνητων 
οχημάτων 

1. Κατά τον περιοδικό τεχνικό έλεγχο , ο κάτοχος υγρα- 
εριοκίνητου οχήματος, υποχρεούται να υποβάλλει στο 
αρμόδιο ΚΤΕΟ υπεύθυνη δήλωση σύμφωνα με τις διατά¬ 
ξεις του άρθρου 8 του Ν. 1599/1986 του αρμοδίου τεχνι¬ 
κού με το κείμενο του Παραρτήματος 2. Η υπεύθυνη δή¬ 
λωση δεν πρέπει να φέρει ημερομηνία ελέγχου του υπευ¬ 
θύνου τεχνικού πέραν του επταημέρου από την 
ημερομηνία προσκόμισης του αυτοκινήτου για τεχνικό 
έλεγχο. 

2. Κατά τον σύμφωνα μετά ανωτέρω τεχνικό έλεγχο του 
οχήματος, πέραν των προβλεπομένων από τις ισχύουσες 
διατάξεις ελέγχων για την έκδοση Δελτίου Τεχνικού Ελέγ¬ 
χου, θα διενεργούνται και οι ακόλουθοι έλεγχοι: 


α. Οπτικός έλεγχος των στοιχείων της εγκατάστασης 
που αναφέρονται στις παραγράφους (1,2,3,6, 7, 8, 9, 17, 
18,19,21,22,23) του άρθρου 5της παρούσας απόφασης. 

β. Οπτικός έλεγχος των στοιχείων της εγκατάστασης 
που αναφέρονται στις παραγράφους (1,2, 3, 4, 5, 6) του 
άρθρου 6 της παρούσας απόφασης. 

γ. Εξετάζεται αν η δεξαμενή πρέπει να αντικατασταθεί 
λόγω παρόδου δεκαετίας προ του χρόνου του επόμενου 
τεχνικού ελέγχου. Σε τέτοια περίπτωση σημειώνεται στο 
δελτίο ελέγχου ως χρόνος επόμενου ελέγχου, η ημερο¬ 
μηνία κατά την οποία πρέπει να έχει πραγματοποιηθεί η 
αντικατάσταση αυτή. 

Άρθρο 10 
Τελικές διατάξεις 

1. Τα αυτοκίνητα που έχουν διασκευασθεί για χρήση και 
υγραερίου ως καυσίμου σύμφωνα με τις προϋποθέσεις 
και τεχνικούς όρους του πδ 219/81 (Α; 64) αντικαθιστούν 
εντός πενταετίας τα επιμέρους εξαρτήματάτους σύμφω¬ 
να με τις διατάξεις της παρούσης 

2. Οι παραβάτες των διατάξεων των άρθρων 7, 8 και 9 
παράγραφος 1 της παρούσας απόφασης, τιμωρούνται με 
τις προβλεπόμενες από την παράγραφο 1 του άρθρου 11 
του νόμου 1108/1980 κυρώσεις. 

3. Επισυνάπτονται στην παρούσα τα ΠΑΡΑΡΤΗΜΑΤΑ 1, 
2,3,4Α, και 4Β τα οποία αποτελούν αναπόσπαστο μέρος 
αυτής. 

Η απόφαση ισχύει από τη δημοσίευσή της στην Εφημε¬ 
ρίδα της Κυβερνήσεως. 

Αθήνα, 21 Μαρτίου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 

ΠΑΡΑΡΤΗΜΑ 1 

ΥΠΟΔΕΙΓΜΑ ΚΕΙΜΕΝΟΥ ΔΗΛΩΣΗΣ 
ΕΓΚΑΤΑΣΤΑΤΗ ΜΗΧΑΝΙΚΟΥ 

α) Είμαι κάτοχος της υπ' αριθ.άδειας άσκησης επαγγέλματος του Ν. 1575/1985 με ειδικότη¬ 
τα τεχνίτη συστημάτων υγρερίου (ή, Είμαι ο κάτοχος της από.εξουσιοδοτήσεως τεχνίτη συ¬ 

στημάτων υγρερίου σύμφωνα προς τα άρθρα 5 και 6 του π.δ. 219/1981) και έχω την κατά νόμο επίβλεψη του συνερ¬ 
γείου αυτοκινήτων (τοποθέτησης, συντήρησης και επισκευής εξαρτημάτων τροφοδοσίας και λειτουργίας κινητήρων 

αυτοκινήτων με αεριώδη ή υπό πίεση καύσιμα) σύμφωνα με την υπ'αριθ.άδεια λειτουργίας του, κατά 

τις διατάξεις του π.δ.78/88, που βρίσκεται στην οδό .αριθ., στον 

Δήμο. 

β) Προέβην στη διασκευή του Υπ'αριθ. κυκλοφορίας.αυτοκινήτου δια της τοποθετήσεως σε αυτό 

διάταξης τροφοδοτήσεως με υγρέριο. Η εγκατάσταση των συσκευών και εξαρτημάτων για την χρησιμοποίηση του 

υγραερίου ως καυσίμου για την κίνηση του πιο πάνω οχήματος πληροί τους όρους της.υπουργικής 

απόφασης. 

γ) Η διασκευή έγινε σύμφωνα με τους κανόνες της τεχνικής. 

δ) Η χρησιμοποίηση των εξαρτημάτων του συστήματος υγραεριοκίνησης έχει κοινοποιηθεί από τη Δ/νση Τεχνολο¬ 
γίας Οχημάτων με τα.δελτία κοινοποίησης 

ε) Όλα τα χρησιμοποιηθέντα εξαρτήματα και υλικά είναι καινουργή και αμεταχείριστα και κατάλληλα για το συγκε¬ 
κριμένο αυτοκίνητο. 

στ) Κατά τον έλεγχο διαπίστωσα ότι το ως άνω όχημα φέρει: 

- Βαλβίδα διακοπής 80% και ενδείκτης στάθμης: Χώρα κατασκευής ή προέλευσης και επωνυμία κατασκευαστή: 

.αριθμός εγκρίσεως:.(ή: με σήμανση ΟΕ από τον κοινοποιημέ¬ 
νο φορέα αναγνώρισής του). 

-Ανακουφιστική βαλβίδα πίεσης (βαλβίδα εκτόνωσης):.αριθμός εγκρίσεως:.(ή: με 

σήμανση ΟΕ από τον κοινοποιημένο φορέα αναγνώρισής του). 

- Βαλβίδα υπερροής και βαλβίδα αντεπιστροφής:.αριθμός εγκρίσεως:.(ή: με σή¬ 

μανση ΟΕ από τον κοινοποιημένο φορέα αναγνώρισής του). 

- Αεροστεγές περικάλυμμα:.αριθμός εγκρίσεως:.(ή: με σήμανση ΟΕ από τον 

κοινοποιημένο φορέα αναγνώρισής του). 

- Εξαεριωτή ή υποβιβαστή πίεσης (πνεύμονας)., αριθμός εγκρίσεως:.(ή: με σήμανση 

ΟΕ από τον κοινοποιημένο φορέα αναγνώρισής του). 

-Τηλεχειριζόμενη βαλβίδα παροχής καυσίμου με βαλβίδα υπερροής: :., αριθμός εγκρίσεως: 

.(ή: με σήμανση ΟΕ από τον κοινοποιημένο φορέα αναγνώρισής του). 

- Πολλαπλή βαλβίδα., αριθμός εγκρίσεως:.(ή: με σήμανση ΟΕ από τον κοινοποι¬ 

ημένο φορέα αναγνώρισής του). 

- Δεξαμενή: Χώρα κατασκευής ή προέλευσης., αριθμός εγκρίσεως:. (ή: με σή¬ 
μανση ΟΕ από τον κοινοποιημένο φορέα αναγνώρισής του) χωρητικότητας (σε λίτρα):., έτος και μήνας 

κατασκευής:. 

- Βαλβίδα παροχής και διακοπής (ηλεκτροβαλβίδα)., αριθμός εγκρίσεως:.(ή: με σή¬ 

μανση ΟΕ από τον κοινοποιημένο φορέα αναγνώρισής του). 


Ο δηλών 

ΠΑΡΑΡΤΗΜΑ 2 

ΥΠΟΔΕΙΓΜΑ ΚΕΙΜΕΝΟΥ ΥΠΕΥΘΥΝΗΣ ΔΗΛΩΣΗΣ ΤΟΥ ΔΙΕΝΕΡΓΗΣΑΝΤΟΣ ΤΟΝ ΕΛΕΓΧΟ ΕΓΚΑΤΑΣΤΑΣΗΣ ΥΓΡΑΕΡΙΟΥ 

α) Είμαι ο κάτοχος της υπ’ αριθ.άδειας άσκησης επαγγέλματος του Ν. 1575/1985 με ειδικότητα τε¬ 
χνίτη συστημάτων υγραερίου (ή, Είμαι ο κάτοχος της από.εξουσιοδοτήσεως τεχνίτη συστημάτων 

υγραερίου σύμφωνα προς τα άρθρα 5 και 6 του π.δ. 219/1981) και έχω την κατά νόμο επίβλεψη του συνεργείου αυτο¬ 
κινήτων (τοποθέτησης, συντήρησης και επισκευής εξαρτημάτων τροφοδοσίας και λειτουργίας κινητήρων αυτοκινή¬ 
των με αεριώδη ή υπό πίεση καύσιμα) σύμφωνα με την υπ’ αριθ.άδεια λειτουργίας του, κατά τις διατάξεις 

του π.δ. 78/88, που βρίσκεται στην οδό.αριθ., στον Δήμο. 

β) Διενήργησα τον απαιτούμενο έλεγχο όλης της εγκατάστασης του συστήματος υγραερίου του υπ’ αριθ. κυκλοφο¬ 
ρίας .αυτοκινήτου και διαπίστωσα ότι βρίσκεται σε άριστη κατάσταση και ότι λειτουργεί καλώς και 

σύμφωνα με τις νόμιμες προδιαγραφές. 

γ) Κατά τον έλεγχο διαπίστωσα ότι το ως άνω όχημα φέρει: 

- Βαλβίδα διακοπής 80% και ενδείκτης στάθμης: Χώρα κατασκευής ή προέλευσης και επωνυμία κατασκευαστή: 

., αριθμός εγκρίσεως:.(ή: με σήμανση ΘΕ από τον κοινοποιημέ¬ 
νο φορέα αναγνώρισής του). 

-Ανακουφιστική βαλβίδα πίεσης (βαλβίδα εκτόνωσης):., αριθμός εγκρίσεως:.(ή: 

με σήμανση ΟΕ από τον κοινοποιημένο φορέα αναγνώρισής του). 

- Βαλβίδα υπερροής και βαλβίδα αντεπιστροφής:., αριθμός εγκρίσεως:. (ή: με 

σήμανση ΘΕ από τον κοινοποιημένο φορέα αναγνώρισής του). 

- Αεροστεγές περικάλυμμα:., αριθμός εγκρίσεως:. (ή: με σήμανση ΘΕ από τον 

κοινοποιημένο φορέα αναγνώρισής του). 

- Εξαεριωτή ή υποβιβαστή πίεσης (πνεύμονας)., αριθμός εγκρίσεως:.(ή: με σήμανση ΘΕ 

από τον κοινοποιημένο φορέα αναγνώρισής του). 

- Τηλεχειριζόμενη βαλβίδα παροχής καυσίμου με βαλβίδα υπερροής: :.αριθμός εγκρίσεως: 

.(ή: με σήμανση ΘΕ από τον κοινοποιημένο φορέα αναγνώρισής του). 

- Πολλαπλή βαλβίδα., αριθμός εγκρίσεως:.(ή: με σήμανση ΘΕ από τον κοινοποι¬ 

ημένο φορέα αναγνώρισής του). 

- Δεξαμενή: Χώρα κατασκευής ή προέλευσης.αριθμός εγκρίσεως:.(ή: με σήμανση 

ΘΕ από τον κοινοποιημένο φορέα αναγνώρισής του) χωρητικότητας (σε λίτρα):.έτος και μήνας κα¬ 
τασκευής: . 

- Βαλβίδα παροχής και διακοπής (ηλεκτροβαλβίδα).αριθμός εγκρίσεως:.(ή: με σή¬ 

μανση ΟΕ από τον κοινοποιημένο φορέα αναγνώρισής του). 


Ο δηλών 

ΠΑΡΑΡΤΗΜΑ 3 

ΥΠΟΔΕΙΓΜΑ ΚΕΙΜΕΝΟΥ ΥΠΕΥΘΥΝΗΣ ΔΗΛΩΣΗΣ 
ΑΝΤΙΠΡΟΣΩΠΟΥ Η ΕΙΣΑΓΩΓΕΑ Η ΕΓΚΑΤΑΣΤΑΤΟΥ 

Είμαι αντιπρόσωπος ή εισαγωγέας ή εγκαταστάτης -συμπληρώνεται κατά περίπτωση- συστημάτων και εξαρτημά¬ 
των υγραεριοκίνησης, κατασκευής της εταιρείας.(τίθεται η επωνυμία και η έδρα). Όλα τα εξαρτήματα και 

συσκευές που αναγράφονται παρακάτω έχουν σήμανση ΟΕ ή έχουν λάβει εγκρίσεις καταλληλότητας από τον κατω¬ 
τέρω αναγραφόμενο κρατικό φορέα (αναγράφεται κατά περίπτωση ο κοινοποιημένος φορέας ή η χώρα κατασκευής 
ή προέλευσης ή κράτος μέλος της Ευρωπαϊκής Ένωσης που έχει χορηγήσει την έγκριση) και πληρούν τις προδια¬ 
γραφές της απόφασης υπ’ αριθ.(ΦΕΚ.) του Υπουργού Μεταφορών και Επικοινωνιών. 

- Βαλβίδα διακοπής 80% και ενδείκτης στάθμης: Χώρα κατασκευής ή προέλευσης και επωνυμία κατασκευαστή: 

.αριθμός εγκρίσεως:.(ή: με σήμανση ΟΕ από τον κοινοποιημέ¬ 
νο φορέα αναγνώρισής του). 

-Ανακουφιστική βαλβίδα πίεσης (βαλβίδα εκτόνωσης):.αριθμός εγκρίσεως:.(ή: 

με σήμανση ΟΕ από τον κοινοποιημένο φορέα αναγνώρισής του). 

- Βαλβίδα υπερροής και βαλβίδα αντεπιστροφής:., αριθμός εγκρίσεως:.(ή: με σή¬ 

μανση ΟΕ από τον κοινοποιημένο φορέα αναγνώρισής του). 

- Αεροστεγές περικάλυμμα:., αριθμός εγκρίσεως:.(ή: με σήμανση ΟΕ από τον 

κοινοποιημένο φορέα αναγνώρισής του). 

- Εξαεριωτή ή υποβιβαστή πίεσης (πνεύμονας)., αριθμός εγκρίσεως:.(ή: με σή¬ 

μανση ΟΕ από τον κοινοποιημένο φορέα αναγνώρισής του). 

- Τηλεχειριζόμενη βαλβίδα παροχής καυσίμου με βαλβίδα υπερροής::., αριθμός εγκρίσεως: 

.(ή: με σήμανση ΟΕ από τον κοινοποιημένο φορέα αναγνώρισής του). 

- Πολλαπλή βαλβίδα., αριθμός εγκρίσεως:.(ή: με σήμανση ΟΕ από τον κοινοποι¬ 

ημένο φορέα αναγνώρισής του). 

-Δεξαμενή: Χώρα κατασκευής ή προέλευσης., αριθμός εγκρίσεως:.(ή: με σή¬ 
μανση ΟΕ από τον κοινοποιημένο φορέα αναγνώρισής του) χωρητικότητας (σε λίτρα):., έτος και μή¬ 
νας κατασκευής:.πίεση δοκιμής (όαή:. 

- - Βαλβίδα παροχής και διακοπής (ηλεκτροβαλβίδα).αριθμός εγκρίσεως:.(ή: 

με σήμανση ΟΕ από τον κοινοποιημένο φορέα αναγνώρισής του). 

Επίσης δηλώνω ότι αναγνωρίζω το δικαίωμα της αρμόδιας υπηρεσίας του Υπουργείου Μεταφορών και Επικοινωνιών 
να απαιτήσει την προσκόμιση έγκρισης του Υπουργείου Ανάπτυξης εφόσον η αρμόδια υπηρεσία αυτού έχει εξοπλιστεί 
με τα απαραίτητα μέσα ελέγχου των συσκευών και εξαρτημάτων αυτών προς επιβεβαίωση της καταλληλότητάς τους. 


Ο δηλών 

ΠΑΡΑΡΤΗΜΑ 4Α 

Διακριτικοί αριθμοί Χωρών που εξέδοσαν έγκριση τύπου: 

1 για τη Γερμανία, 2 για τη Γαλλία, 3 για την Ιταλία, 4 για την Ολλανδία, 5 για τη Σουηδία, 6 για το Βέλγιο, 7 για την 
Ουγγαρία, 8 για την Τσεχική Δημοκρατία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 
για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 
για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για 
την Ελλάδα, 24 (κενό), 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την 
Εσθονία, 30-36 (κενά) και 37 για την Τουρκία. Επακόλουθοι αριθμοί εκχωρούνται σε άλλες χώρες με τη χρονολογική 
σειρά με την οποία επικυρώνουν τη Συμφωνία που αφορά την υιοθέτηση ομοιόμορφων συνθηκών έγκρισης και αμοι¬ 
βαίας αναγνώρισης έγκρισης εξοπλισμού και ανταλλακτικών μηχανοκίνητων οχημάτων ή προσχωρούν σ’ αυτή και οι 
αριθμοί που εκχωρούνται με αυτόν τον τρόπο, ανακοινώνονται από τον Γ ενικό Γ ραμματέα των Ηνωμένων Εθνών στα 
συμβαλλόμενα μέρη της Συμφωνίας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ 4Β 

Παράδειγμα διάταξης του σήματος έγκρισης εξοπλισμού υγραερίου: 

Ε4 67Β - 002439 

Το παραπάνω σήμα έγκρισης τοποθετημένο επί του εξοπλισμού υγραερίου, δηλώνει ότι ο εξοπλισμός αυτός έχει 
εγκριθεί στην Ολλανδία (Ε4), σύμφωνα με τον Κανονισμό αρ. 67, υπό αριθμό έγκρισης 002439. Τα πρώτα δύο ψηφία 
του αριθμού έγκρισης δηλώνουν ότι η έγκριση χορηγήθηκε σύμφωνα προς τις απαιτήσεις του Κανονισμού 67 στην αρ¬ 
χική του μορφή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































